**Forventninger til leietakere som benytter Bringsvær leirskole.**

1. Deltakere benytter inngang kjeller direkte til garderobe/tørkerom.   
2. Det er ikke lov å bruke utesko innendørs. Ha med innesko/tykke sokker.   
3. Vi jobber for å unngå skriblerier/hærverk på bygg og utstyr. Informer deltakere om dette og erstatningsplikt.   
4. Dersom falsk brannalarm utløses koster det leietaker 4500.- (Brannalarmen har heldigvis ikke vært utløst siste 4 år😊)  
5. Kun ledere har adgang (dersom ikke annet avtales) til kjøkkenet og den gamle delen av hovedbygg som inneholder kontor/stue og lærerrom.

**Utstyr som lånes**

1. årer og flytevester skal være satt/hengt pent på riktig sted i utstyrsbod før avreise.   
2. Utstyrsbod skal være låst under oppholdet, eget rom kan benyttes til å lagre vester og årer under opphold (skistallen).   
3. Annet fra utstyrsbod skal ikke benyttes uten avtale (stigegolf, baller, reinsdyrskinn, kniver, garn, kubbespill ++).  
4. Kanoer skal være snudd og ligge på rett sted nede ved vannet.  
5. Båter skal ligge på rett sted med tappeplugger for vann skrudd ut. Årer til aluminiumbåter satt opp i utstyrbod. Årer til grønn pram skal ligge i båten.  
6. Dersom grillhytta er brukt så er det ryddig, søppel tatt opp.  
  
**Renhold**

Ansvarlig leder har ansvar for at sjekkliste før avreise er fulgt. Denne listen sendes på mail eller ligger i utleiepermen på Bringsvær.

Renholdspersonell vasker:  
- Gulver soverom og fellesarealer, toaletter, dusjer og vasker.

Leietaker vasker/rengjør:  
-Kjøkkenbenker, oppvaskmaskin, ovn, border i matsal og i peisestue. Dersom nødvendig støvsuges også sofaer/stoler i peisestue

**NB: Dersom det er unaturlig mye sand på gulver (innesko ikke er brukt) kan det føre til ekstrakostnad på vask. (Det hender at vaskepersonal må vaske en ekstra gang for å få gulver rene…)**  
Andre regler: Ikke lov å spise chips/popcorn/lignende på soverommene.

**Huskeliste sikkerhet**

En voksen leder er brannansvarlig og har kjennskap til brannalarmen og rutiner.  
-Brannslanger og brannslukkingsapparater (beskrivelse i utleieperm på Bringsvær).  
-Brannliste skal fylles ut og henge på tavle ved siden av brannalarmen med riktig antall gjester som overnatter.  
-Deltakere gis informasjon om hvor de skal møte for opptelling dersom brannalarm.  
-Sprinklerrom.   
-Tøy må ikke tørkes på varmeovner soverom, bruk garderoben.

**Må medbringes**

* Dyne og putetrekk, laken til madrass. 2 senger på hovedbygg og 5 senger på kursbygg er 150X200. Lurt å ha stort laken med dersom senger benyttes.
* Egen såpe
* Eget håndkle
* Innesko/tykke sokker
* Evt. grillkull og tennvæske dersom grilling